מנועים קדימה

מנועים קדימה הוא אלבומה השני והאחרון של להקת אלג'יר, שיצא לאור ב-30 במאי 2004 בלייבל "בארבי רקורדס". האלבום נחשב לאחד מאלבומי הרוק הטובים שיצאו במאה ה-21 ולאחד מאלבומי הרוק הישראלי הגדולים בכל הזמנים. ב-20 בדצמבר 1995 הוציאה להקת אלג'יר (שכללה אז את אביב גדג' בשירה וגיטרות, גבריאל בלחסן בגיטרות, ודביר לביא בתופים) את אלבומה הראשון, "נאמנות ותשוקה", בהפקתו המוזיקלית של אסף שריג ("איפה הילד"). האלבום לא זכה להצלחה. הלהקה המשיכה להופיע ולעבוד על חומר חדש וכבר ב-1998 החלה להקליט את שירי "מנועים קדימה". ב-2003 חתמה על חוזה להוצאת תקליט עם שאול מזרחי, מנהל מועדון הבארבי בתל אביב, המחזיק בלייבל "בארבי רקורדס". במקום דביר לביא שעזב את הלהקה, חזר אז גיל פדידה בגיטרה בס וכינור, ואת לביא החליף המתופף אביב ברק מנקמת הטרקטור ועמי רייס בקלידים. ללהקה לקח כ-7 עד 9 שנים לעבוד על האלבום בעקבות הידרדרות מצבו הנפשי של בלחסן, שאושפז ואובחן עם מאניה דיפרסיה, ובעקבות אירועים נוספים שהשפיעו על חברי הלהקה ובעקבותיו הגיעו רון בונקר והגיטריסט עופר קורן למלא את תפקידיו. אולם, בלחסן יצא לחופשות קצרות מאברבנאל כדי לעבוד על האלבום ולהקליט את השיר "בתוך הצינורות", שהוביל לפרסומו הנרחב של בלחסן בעיקר בשל סולו הגיטרה המסיים את השיר. ב-30 במאי 2004 יצא האלבום, שהופץ על ידי חברת התקליטים "הד ארצי". האדמה תפתח (אביב גדג') דם על הים (אביב גדג') דבר אלי (אביב גדג' וגבריאל בלחסן) מתנה (אביב גדג'/ אביב גדג' וגבריאל בלחסן) קיטש (אביב גדג') הביאו את הנגרים (אביב גדג' וגבריאל בלחסן) שיר הבתולים (אביב גדג') מנועים קדימה (אביב גדג') פעמוני המאה (אביב גדג') יום אחד (אביב גדג') בתוך הצינורות (גבריאל בלחסן ואביב גדג') מול הים עם תפילין (אביב גדג') ירח במזל עקרב (אביב גדג') זיקוקים (אביב גדג') מילות השיר "כדורי הרגעה בדבש" של גבריאל בלחסן מכיל ציטוטים מתוך שיר מס' 11. שיר מספר 11 מכיל ציטוטים מתוך "גיהנום, גן עדן והאישה של סמי" של שלום גד ואלי שאולי ומתוך שיר מס' 2. האדמה תיפתח - דמו דם על הים - דמו דבר אליי - דמו קיטש - דמו שיר הבתולים - דמו בתוך הצינורות - דמו האלבום זכה לביקורות נלהבות ולשבחים גדולים, וביניהם "אחד [האלבומים] הגדולים ברוק הישראלי בכל הזמנים". לאחר צאת האלבום יצאה הלהקה למסע הופעות גדול בארץ. את בלחסן החליף במהלך סיבוב ההופעות עופר קורן. חלק מההופעות לוו על ידי רביעיית מיתרים, וכן התארחו בהופעות ברי סחרוף, אהוד בנאי ושלום גד. בהמשך ניגנה הלהקה במופע לזכרו של מאיר אריאל בקיבוץ משמרות את שירו של אריאל "מודה אני", וכן קיימה שתי הופעות עם תזמורת מיוחדת שהקים גדג' לצורך ההופעות ונקראה "התזמורת האנדרלמוסית" (איהב נימר בעוד וכינור, אורי מיילס בכלי נשיפה והקשה, שמואל רוזבן בסנטור, חן שנער בכינור ראשון, שרון כהן בכינור שני, גליה חי בויולה ומאיה בלזיצמן בצ’לו). השירים "קיטש", "דם על הים" ו"מתנה" יצאו כסינגלים לרדיו. האלבום זכה בתואר "אלבום השנה" של 2004 מטעם "ידיעות אחרונות", והלהקה הייתה מועמדת לפרס "אנשי השנה במוזיקה". בשנת 2005 הגיע האלבום למקום ה-99 והסמלי בכתבה שפורסמה במוסף "7 לילות" של "ידיעות אחרונות", "100 האלבומים הישראלים הטובים". בשנת 2005 הודיעה הלהקה על השהיית פעילותה, ובאמצע 2006 הודיעה הלהקה על פירוקה הסופי. ביוני 2019 הוכרז על הוצאה מחודשת של האלבום מנועים קדימה, לכבוד 15 שנה לאלבום המקורי. האלבום המחודש כולל מהדורה מיוחדת ומהודרת על גבי ויניל כפול, וכן מהדורה מורחבת על גבי דיסק + דיסק בונוס הכולל גרסאות דמו לשירי האלבום. במסגרת ההוצאה המחודשת מופיע האלבום לראשונה בכל השירותים הדיגיטליים - הורדה וסטרימינג. עד 2020 נמכר "מנועים קדימה" בכ-18 אלף עותקים. אביב גדג' - גיטרות, קלידים, פסנתר, גרמושקה ושירה גבריאל בלחסן - גיטרות, קולות, שירה ב"בתוך הצינורות" גיל פדידה - גיטרה בס וכינור אביב ברק - תופים ודרבוקה גולן זוסקוביץ' - גיטרה בס עופר קורן ורון בונקר - גיטרות רפאל הלוי - חזנות עידן רייכל - קלידים נועה בבליקי - ילדה בקיטש: "שלא יהיו מלחמות בעולם. שכולם יאהבו אחד את השני. שאני אוהב אותך - ואתה תאהב אותי." מידע על האלבום מנועים קדימה באתר MusicBrainz האלבום מנועים קדימה באתר Discogs נדב מנוחין‏, קשוב מאוד 50: עשר שנים ל"מנועים קדימה" של אלג'יר, באתר וואלה, 17 ביוני 2014 הגרסה המחודשת, 2019, בבנדקאמפ מנועים קדימה במצעד האלבומים האלטרנטיביים הישראליים הגדולים של כאן 88 מנועים קדימה באתר "נותן ברוק" 20 שנה ל"מנועים קדימה" בועז כהן באתר "נותן ברוק", 26 ביוני 2024 נדב מנוחין‏, קשוב מאוד 50: עשר שנים ל"מנועים קדימה" של אלג'יר, באתר וואלה, 17 ביוני 2014 Bei Facebook anmelden, Facebook (בגרמנית)